**Referat

Møte i Stoltenbergutvalget**14. juni 2018, kl. 09:00-16:00Kirkegata 18, Oslo **Tilstede**

Fra utvalget: Camilla Stoltenberg, Terje Ogden, Arne Ola Lervåg, Ingrid Fylling, Katrine Vellesen Løken, Rune Hausstätter, Mats A. Kirkebirkeland, Rahman Akhtar Chaudhry
Fra sekretariatet: Kjetil Sletteng Ulvik, Kari Vea Salvanes, Nadine Farnes, Silje Eggestad

**Referent** (Kjetil Sletteng Ulvik)

1. **Godkjenning av innkalling og dagsorden** v/utvalgsleder

*Enstemmig godkjent*

1. **Gjennomgang av kapittelutkast for del II av rapporten – årsaker til kjønnsforskjeller** v/utvalgsleder

Sekretariatet presenterte seks kapitteluytkast under dette agendapunktet. Hver presentasjon ble etterfulgt av diskusjon og tilbakemeldinger fra utvalget:

1. Innledning til årsakskapitlene

Utvalget mente blant annet at det bør komme tydeligere fram at det legges et bredere kunnskapssyn til grunn for årsakskapitlene. Begreper bør også defineres tydeligere, særlig fordi ulike fagtradisjoner bruker ulike begreper om ganske tilsvarende metoder og fremgangsmåter. Det bør også komme tydeligere fram hvordan studiene som drøftes i de ulike årsakskapitlene er identifisert og etter hvilke kriterier.

1. Forskjeller og årsaker på individnivå

Utvalget ga tilbakemeldinger på en rekke ulike aspekter ved utkastet. Utvalget drøftet også enkelte forslag til mindre omstruktureringer av kapitlet, og hvor mye kapitlet bør redegjøre det metodiske ved de ulike studiene som det redegjøres for.

1. Familie og oppvekst

Utvalget ga tilbakemeldinger på en rekke ulike aspekter ved utkastet. Sentrale punkter var at teksten i større grad må fremheve kjønnsforskjellene i faktorene som behandles, men også påpeke at det ikke er kjønnsforskjeller, dersom det er tilfelle. Utvalget ønsket også at mer dynamiske faktorer ble behandlet i dette kapitlet, slik som foreldreferdigheter, familieklima, hjemmets læringsmiljø og lignende faktorer. Det ble også fremhevet betydningen av å påpeke samspillet mellom de ulike faktorene, særlig negative gjensidige påvirkninger.

1. Arbeidsmarkedet

Utvalget drøftet blant annet forholdet mellom dette kapitlet og konsekvenskapitlet som ble drøftet på forrige utvalgsmøte, særlig om det er enkelte temaer som heller bør behandles i konsekvenskapitlet og evenuelt også om de resterende temaene bør legges inn i et annet årsakskapittel. Utvalget fremhevet viktigheten av å kunne peke på utviklingstrender i arbeidsmarkedet, og hvilken betydning dette kan få for kjønnsforskjellene i fremtiden. Mye tyder på at arbeidsmarkedet kommer til å endre seg på sentrale områder.

1. Omsorg og opplæring før skolealder

Utvalget drøftet særlig utfordringen med å redegjøre for forskning som i begrenset grad handler om kjønnsforskjeller, men som samtidig studerer faktorer som er sentrale for gutter og jenters faglige og sosiale utvikling senere i opplæringsløpet. Utvalget fremhevet også viktigheten av at teksten er tydeligere på hva som er redegjørelser av forskning, og hva som er vurderinger av kvaliteten på studiene – og etter hvilke kriterier slike vurderinger gjøres.

1. Årsaker i skolen

Som følge av mange saker ble det mindre tid til å behandle dette kapitlet. Utvalget ønsket derfor at kapitlet behandles på nytt på neste utvalgsmøte.

Oppfølgingspunkt: *sekretariatet jobber videre for å ivareta kommentarene og innspill fra utvalget, samt med å videreutvikle kapitelutkastene. Kapitlet om årsaker i skolen behandles på nytt på neste utvalgsmøte.*

1. **Gjennomgang av saksdokumentet "Diskusjon av kunnskapsgrunnlaget"** v/utvalgsleder

Utvalget drøftet behovet i rapporten for deler som oppsummerer og drøfter kunnskapsgrunnlaget om årsaker til kjønnsforskjeller, og hvordan slike tekster kan skape en god overgang til tiltaksdelen av rapporten. Utvalget mente det var behov for å jobbe videre med innholdet i dokumentet, og vurdere nærmere hvordan innholdet på best måte kan skape en god overgang mellom kapitlene som redegjør og drøfter kunnskapsgrunnlaget og tiltaksdelen av den endelige rapporten.

1. **Gjennomgang av beslutningsnotatet "Strategiske veivalg for utvalgsarbeidet høsten 2018"** v/utvalgsleder

**utval**

Utvalget drøftet premissene og rammene for tiltaksdelen av rapporten med utgangpsunktet i notatet, blant annet om implementering, forholdet mellom kunnskapsgrunnlag og verdistandpunkt, behovet for også å vurdere tiltak utenfor utdanningssektoren og viktigheten av å prøve ut tiltak før de eventuelt innføres i fullskala.

Utvalget ga tilslutning til forslaget fra sekretariatet om hvilke beslutningsnotater om tiltak som skal utarbeides til høsten, med enkelte justeringer av hvilke temaer som skal behandles i hvilket beslutningsnotat. Utvalget ble også oppfordret til å sende sekretariatet utkast/ideer til tiltak som utgangspunkt for arbeidet beslutningsnotatene.

1. **Eventuelt**

Ingen større saker ble tatt opp under dette agendapunktet.